Violeta Palčinskaitė

Violeta Palčinskaitė (g. 1943 m. lapkričio 20 d. Kaune) – Lietuvos poetė, dramaturgė, scenaristė, vertėja.

Biografija 
Karo metais Palčinskų šeima Kaune slėpė ir globojo penkis žydų šeimos narius. Vaikystę praleido Žaliakalnyje. Mokėsi J. Jablonskio vidurinėje mokykloje. 1960–1964 m. studijavo Vilniaus universiteto (VU) Istorijos-filologijos fakultete.

Kūryba 
Eilėraščius pradėjo spausdinti 1958 m., o pirmąjį eilėraščių rinkinį „Žemė kėlė žolę“ 1961 m. išleido studijuodama pirmame VU kurse.

Parašė scenarijų kino filmams „Andrius“, „Traukinys į Bulzibarą“, „Geležinė princesė“ (rež. Algirdas Araminas), žodžius Eduardo Balsio oratorijai „Nelieskite mėlyno gaublio“ (1970 m.). Taip pat yra išvertusi iš anglų kalbos garsių pasaulio rašytojų (Roald Dahl, Lemony Snicket, Kate Di Camillo, Jacqueline Wilson) bei britų tautosakos kūrinių vaikams. Miuziklo vaikams „Aš tau siunčiu labų dienų“ (muzika Giedriaus Kuprevičiaus) autorė. Poezijoje vaikams dominuoja buities, vaikystės motyvai, mažyliams suprantama forma kalbama apie gyvenimo prasmę. Yra išvertusi libretų Kauno valstybinio muzikinio teatro  pastatymams, t. t. Franko Supė operetę „Dona Žuanita“ ir kt.

Pjesių-pasakų, be Lietuvos teatrų yra pastatę Maskvos, Kijevo, Lvovo, Minsko, Tbilisio, Helsinkio ir kiti teatrai. Nemažai lyrikos ir kūrinių išleista rusų kalba, taip pat anglų. Nuo 1964 m. Lietuvos rašytojų sąjungos narė.

Bibliografija 
 Žemė kėlė žolę: eilėraščiai (serija „Pirmoji knyga“). – Vilnius: Valstybinė grožinės literatūros leidykla, 1961. – 53 p.
 Akmenys žydi: eilėraščiai (dail. Leonardas Gutauskas). – Vilnius: Valstybinė grožinės literatūros leidykla, 1963. – 80 p.: iliustr.
 Aikštės: eilėraščiai. – Vilnius: Vaga, 1965. – 74 p.: iliustr.
 Žirnių namelis: eilėraščiai (iliustr. Sigutė Valiuvienė). – Vilnius: Vaga, 1965. – 24 p.: iliustr.
 Einu per miestą: eilėraščiai (iliustr. Birutė Jočiūnaitė). – Vilnius: Vaga, 1966. – 32 p.: iliustr.
 Ri-ku ta-ku: dviejų dalių spektaklis-pasaka vaikams. – Vilnius: Vaga, 1966. – 72 p.: iliustr.
 Braškių karalienė: eilėraščiai (iliustr. Nijolė Kryževičiūtė-Jurgelionienė). – Vilnius: Vaga, 1967. – 24 p.: iliustr.
 Žirnių namelis: eilėraščiai (iliustr. Sigutė Valiuvienė). – 2-asis leidimas. – Vilnius: Vaga, 1967. – 24 p.: iliustr.
 Kreidos bokštai: eilėraščiai. – Vilnius: Vaga, 1969. – 70 p.
 Spyruoklinis kareivėlis: pjesė-pasaka. – Vilnius, 1969. – 139 p.
 Baltosios nykštukės: poemėlė (iliustr. Sigutė Valiuvienė). – Vilnius: Vaga, 1970. – 23 p.: iliustr.
 Nelieskite mėlyno gaublio: oratorija / muzika Eduardo Balsio. – Vilnius: Vaga, 1970. – 52 p.
 Ku-kū, pagalvėlė pūkų!: eilėraščiai (iliustr. Vanga Gedmantaitė). – Vilnius: Vaga, 1972. – 31 p.: iliustr.
 Juodanosės prasižiojo: dviejų dalių pasaka. – Vilnius: Vaga, 1972. – 103 p.
 Geležinės princesės diena: dviejų dalių pjesė-pasaka. – Vilnius: Vaga, 1974. – 94 p.
 Namai namučiai: eilėraščiai (iliustr. Marija Ladigaitė-Vildžiūnienė). – Vilnius: Vaga, 1977. – 142 p.: iliustr.
 Kristiano Anderseno rožė: trys pjesės. – Vilnius: Vaga, 1978. – 20 p.
 Beldimas į duris: eilėraščiai (iliustr. Elvyra Katalina Kriaučiūnaitė). – Vilnius: Vaga, 1979. – 95 p.: iliustr.
 Lietaus nykštukai: eilėraščiai (iliustr. Dalia Mažeikytė). – Vilnius: Vaga, 1980. – 47 p.: iliustr.
 Baltosios nykštukės: poema (iliustr. Sigutė Valiuvienė). – 2-asis leidimas. – Vilnius: Vaga, 1981. – 20 p.: iliustr.
 Aš vejuos vasarą: pjesių rinktinė. – Vilnius: Vaga, 1982. – 331 p.
 Laiptai: eilėraščiai (iliustr. Vytautas Kalinauskas). – Vilnius: Vaga, 1985. – 277 p.: iliustr.
 Senamiesčio lėlės: eilėraščiai (iliustr. Irena Guobienė). – Vilnius: Vyturys, 1987. – 102 p.: iliustr.
 Visi ką nors turi: eilėraščiai (iliustr. Virginija Markauskienė). – Vilnius: Vyturys, 1988. – 16 p.: iliustr. – ISBN 5-7900-0025-8
 Dėmesio! Žiūrėk į mane: 37 Poviliuko fotografijos su linksmais aprašymais: apsakymai / Violeta Palčinskaitė, Kazys Saja (iliustr. Povilas Kuprys). – Vilnius: Vyturys, 1989. – 86 p.: iliustr. – ISBN 5-7900-0345-1
 Spyruoklinis kareivėlis: žaislinė knyga (iliustr. Filomena Linčiūtė-Vaitiekūnienė). – Vilnius: Vyturys, 1990. – 26 p.: iliustr. – ISBN 5-7900-0291-9
 Sapnų taškuota sraigė: eilėraščiai. – Vilnius: Vaga, 1997. – 117 p.: iliustr. – ISBN 5-415-00509-9
 Alkani peliukai (iliustr. John Collins). – Vilnius: Egmont Lietuva, 1999. – 10 p.: iliustr. – ISBN 9986-22-227-3
 Skersgatvio palangės: rinktinė (iliustr. Irena Daukšaitė-Guobienė). – Vilnius: Alma littera, 2003. – 306 p.: iliustr. – ISBN 9955-08-407-3
 Karalius pamiršo raidyną: mano abėcėlė: eilėraščiai vaikams (dail. Ula Vaičiūnaitė). – Vilnius: Alma littera, 2007. – 59 p.: iliustr. – ISBN 978-9955-24-613-8
 Stebuklinga Mocarto fleita: pasaka pagal V. A. Mocarto operą „Užburtoji fleita“ (dail. Lina Eitmantytė-Valužienė). – Vilnius: Kronta, 2008. – 112 p.: iliustr. + 1 garso diskas (CD). – ISBN 978-9955-734-32-1
 Po kabančiu pasakos tiltu / Violeta Palčinskaitė (sud. Gražina Skabeikytė-Kazlauskienė, iliustr. Irena Daukšaitė). – Vilnius: Gimtasis žodis, 2010. – 54 p.: iliustr. – ISBN 978-9955-16-354-1
 Muzika troliui: apysaka, skirta visiems, kurie ilgisi nuotykių (iliustr. Lina Eitmantytė-Valužienė). – Vilnius: Nieko rimto, 2011. – 94 p.: iliustr. + 1 garso diskas (CD). – ISBN 978-609-441-004-8
 Dėmesio! Žiūrėk į mane: 37 Poviliuko fotografijos su linksmais aprašymais: apsakymai / Violeta Palčinskaitė, Kazys Saja (iliustr. Povilas Kuprys). – Vilnius: Alma littera, 2013. – 84 p.: iliustr. – ISBN 978-609-01-0850-5
 Vaikų kambarys: eilėraščių rinktinė (dail. Sigutė Ach). – Vilnius: Nieko rimto, 2013. 
 Atminties babilonai, arba Aš vejuos vasarą: atsiminimai. ‒ Vilnius: Tyto alba, 2015.
 Paslapties babilonai, arba Aš tau siunčiu labų dienų: atsiminimai. –  Vilnius: Tyto alba, 2019.

Įvertinimas 
 1966 m. Lietuvos komjaunimo premija (už pjesę vaikams „Ri-ku Ta-ku“)
 1978 m. LSSR valstybinė premija (už knygą „Namai namučiai“) 
 1982 m. aukso medalis tarptautiniame vaikų ir jaunimo filmų festivalyje (Italija) už filmą „Andrius“, sukurtą pagal rašytojos scenarijų
 1988 m. Tarptautinės vaikų meno asocijacijos IBBY diplomas už eilėraščių knygą vaikams „Senamiesčio lėlės“
 2004 m. Vytauto Didžiojo ordino Riterio kryžius 
 2009 m. Pasaulinės intelektinės nuosavybės organizacijos aukso medalis už išskirtinius pasiekimus literatūros ir poezijos vaikams srityje
 2012 m. Vaikų literatūros premija

Šaltiniai

Nuorodos 
 Beldimas į duris pagal Violetą Palčinskaitę // Lietuvos žinios, 2009-10-27
 Vaikų poetė ir dramaturgė Violeta Palčinskaitė parašė naują knygą „Muzika troliui“ (video)

LTSR valstybinės premijos laureatai
Vytauto Didžiojo ordino kavalieriai
Lietuvos poetai
Lietuvos vaikų rašytojai
Lietuvos vertėjai